cyanic-selkie/wikianc huggingface dataset:
Norwich City F.C.
Norwich City F.C. (pilnais nosaukums Norwich City Football Club) ir profesionāls Anglijas futbola klubs, kas ir bāzēts Noridžā, Anglijā. Klubs spēlē otrajā spēcīgākajā Anglijas futbola līgā — Championship. Tas dibināts 1902. gadā un bija viens no Premjerlīgas dibinātājiem 1992.—1993. gada sezonā. Pirmajā sezonā klubs finišēja trešajā vietā, Premjerlīgā piedalījās pirmajās trijās sezonās, kvalificējās UEFA kausa trešajai kārtai. Kopš 1935. gada klubs savas mājas spēles aizvada Carrow Road stadionā. Kluba fanu dziesma On the Ball, City tiek uzskatīta par vecāko futbola dziesmu pasaulē, kas tiek izmantota mūsdienās.
Čuvaši
Čuvaši (cv, ru) ir tjurku tauta, kas galvenokārt dzīvo Krievijas republikā Čuvašijā. Daudz čuvašu dzīvo arī Tatarstānā un Baškortostānā, kā arī Uļjanovskas un Samaras apgabalā. Kopējais čuvašu skaits tiek lēsts līdz 2 miljoniem. Tie runā čuvašu valodā, bet kā otro valodu plaši izmanto krievu valodu.
Čeveri (Stružānu pagasts)
Čeveri ir ciems Stružānu pagastā, Rēzeknes novadā. Atrodas 253 km attālumā no Rīgas.
Madara Saldovere
Madara Saldovere (dzimusi ) ir latviešu aktrise.
2007. gadā absolvējusi Latvijas Mākslas akadēmiju. No 2007. līdz 2014. gadam bijusi Latvijas Nacionālā teātra aktrise.
Atveidojusi Annas lomu filmā "Ģimenes portrets".
Hamburgas tēma
Vēsture
Tēmu 1914. gadā ierosinājis Hamburgas problēmists Frīdrihs Paličs.
Piemēri
1. uzdevuma risinājums:
Stūnīši
Stūnīši (agrāk Gaismas) ir ciems Olaines novada Olaines pagastā. Izvietojušies Medema purva vidusdaļā pie Rīgas—Jelgavas dzelzceļa (stacija Baloži) un autoceļa A8 8 km no pagasta centra Jaunolaines, 11 km no novada centra Olaines un 14 km no Rīgas centra.
Apdzīvotā vieta izveidojusies pēckara gados kā kūdras fabrikas strādnieku ciemats. Ciemā apvienoti faktiski saplūdušie Baloži, Bērzpils, Gaismas, bijušā Lāčplēša karjera teritorija un Stūnīšu dārzkopības sabiedrība. Stūnīšos izvietoti vairāki rūpniecības uzņēmumi un Gaismu bibliotēka.
Iedzīvotāju skaita izmaiņas
Esošajās robežās ar Bērzpili, pēc CSP un OSP datiem.
Jānis Pakalns
Jānis Pakalns (dzimis, miris ) bija padomju sabiedrisks darbinieks, Daugavpils pilsētas darbaļaužu deputātu padomes izpildu komitejas priekšsēdētājs (1950—1952, 1953—1962), vēlāk Rīgas pilsētas darbaļaužu deputātu padomes izpildkomitejas priekšsēdētājs laikā no 1962. līdz 1967. gadam.
1941. gadā Ļeņingradā, būdams strādnieks, iesaukts Sarkanajā armijā, kuras rindās piedalījies 2. pasaules karā, ieguvis staršinas pakāpi, vienreiz ievainots.
1948. gadā Pakalns kļuva par Rīgas pilsētas darbaļaužu deputātu padomes (DDP) deputātu. 1959. gadā ievēlēts par LPSR Augstākās padomes Prezidija priekšsēdētāja vietnieku, 1960. gadā - par Latvijas Komunistiskās partijas Revīzijas komisijas locekli, 1961. gadā - par LKP Centrālās komitejas locekli. 1965. gadā viņš atkārtoti kļūst par Rīgas DDP deputātu. 1967. gadā iecelts par LPSR Ministru padomes Valsts darba resursu izmantošanas komitejas priekšsēdētāju. 1965. gadā ieguvis Daugavpils goda pilsoņa nosaukumu. 1984. gadā Pakalns kļuva par Rīgas pilsētas kolekcionāru biedrības pirmo priekšsēdētāju.
Stemforda
Stemforda (en) ir pilsēta ASV, Konektikutas štatā. 2010. gadā pilsētā dzīvoja 122 643 iedzīvotāji. Stemforda ir trešā lielākā pilsēta štatā. Stemfordā bāzējas pasaulē lielākā reslinga kompānija WWE.
Kārols Šterks
Kārols Šterks (hu; Čākvāra —  Budapešta) bija Ungārijas šahists.
Biogrāfija
Pirms Pirmā pasaules kara bijis viens no vadošajiem Ungārijas šahistiem. 1911. gadā Budapeštā dalījis 3.-5. vietu 3. Ungārijas šaha čempionātā. 1913. gadā Debrecenā Ungārijas šaha čempionātā dalījis 2.-3. vietu ar Rihardu Reti. 1917. gada Budapeštas šaha turnīrā dalījis 2.-3. vietu (uzvarējis Ģula Brejers). 1907. un 1917. gadā zaudējis divus mačus Gēza Maroci ar vienādu rezultātu 2½:3½ (+1 –2 =3).
Pēc Pirmā pasaules kara pārsvarā piedalījies Budapeštas šaha turnīros, kuros uzvarējis vai dalījis pirmo vietu 1925., 1926., 1930. gadā. 1926. gadā bijis 9. vietā Bardejovas šaha turnīrā (uzvarējuši Hermanis Matisons un Savelijs Tartakovers). Nozīmīgu panākumu sasniedzis 1931. gada Ungārijas šaha čempionātā, kad izcīnījis 2. vietu aiz Lajoša Šteinera. Pēdējo reizi Ungārijas šaha čempionātā piedalījies 1935. gadā un dalījis 11.-16. vietu (uzvarējis Lāslo Sabo).
Pārstāvējis Ungārijas komandu lielākajos komandu šaha turnīros:
Pildigi
Pildigi, arī Piļdigi, ir ciems Aglonas novada Šķeltovas pagastā. Izvietojies pagasta dienvidu daļā 3 km no pagasta centra Šķeltovas, 16 km no novada centra Aglonas un 267 km no Rīgas.
Apdzīvotā vieta izvietojusies nomaļus no autoceļa V676.
Mārgarita Osborna
Mārgarita Osborna Djuponta (en; dzimusi, mirusi ) bija amerikāņu tenisiste:
Biogrāfija
Mārgarita Osborna dzimusi Oregonas štatā pilsētā Džozefā, un uzaugusi Sanfrancisko. 1938. gadā divdesmit gadu vecumā viņa jau bija Amerikas tenisistu reitinga pirmajā desmitniekā.
1947. gadā Mārgarita apprecējās ar Viljamu Dupontu, Delavēras Dupontu dinastijas dēlu. Viljams bija 22 gadus vecāks par viņu un ar sliktu veselību. Pēc kāzām viņas vīrs pieprasīja, lai Mārgarita tūlīt pēc maču beigām atgriežas mājās, neaizkavējoties, un aizliedza viņai ceļot uz Austrāliju. Rezultātā Margareta visas savas karjeras laikā ne reizi nav spēlējusi Austrālijas čempionātā, kur tieši tajā laikā beidzot sāka maksāt dalībniekiem ceļa un uzturēšanās izdevumus. Mārgarita dzemdēja Viljamam dēlu, atstājot tenisu uz dažiem gadiem ģimenes labad, un izšķīrās no vīra gadu pirms viņa nāves, 1964. gadā.
Līdz vīra nāvei Osborna turpināja dzīvot ASV austrumu daļā, lai viņas dēls būtu tuvāk pie tēva. 1966. gadā viņa pievienojās Mārgaritai Vārnerei-Blosai, viņas dubultspēles partnerei pēdējos uzstāšanās gados, kura audzēja sacīkšu zirgus savā fermā netālu no Elpaso. Deviņdesmito gadu vidū īpašā izdevuma Thoroughbred Times viņas tika iekļautas starp 20 labākajiem tīrasiņu jājamzirgu īpašniekiem. Mārgarita Osborna nomira Elpaso 2012. gadā 94 gadu vecumā.
Sasniegtā kārta Grand Slam turnīros
R = turnīrs, kurā piedalās tikai Francijas pilsoņi un notiek Vācijas okupācijas laikā.
Cisterciešu iela (Ščecina)
Cisterciešu iela bija Ščecinas iela, Centra administratīvajā rajonā, Centra un Centra-Rietumu apkaimē. Cisterciešu iela sākas krustojumā ar Mihala Sendzivoja ielu un beidzas krustojumā ar Boriša ielu. Ielu oficiāli likvidēja 1978. gadā.
Vēsturiskie nosaukumi
Iela izveidota 19. gadsimtā līdz ar pilsētas aizsargmūru nojaukšanu, tās sākotnējais nosaukums bija Kārļa Lēves iela (vācu: Loewestraße). 1945. gadā tā tika pārsaukta par Cisterciešu ielu (polu: ulica Cysterska).
67. gads
67. gads bija parastais gads, kas pēc Jūlija kalendāra sākās ceturdienā.
Lielurga
Lielurga (arī Lielupe, Lielupīte) ir Rīgas līcī ietekoša upe Limbažu novadā.
Izteka - uz rietumiem no Vitrupes. Tek rietumu-ziemeļrietumu virzienā. Ietek Rīgas līcī pie Melekiem. Lielurgu šķērso valsts autoceļš A1 (Rīga (Baltezers) — Igaunijas robeža (Ainaži)).
Kvandžu
Kvandžu (ko, ) ir sestā lielākā pilsēta Korejas Republikā (Dienvidkorejā), kā arī viena no sešām Korejas Republikas metropoles pilsētām. Tā atrodas valsts dienvidrietumos. Pilsēta dibināta 57. gadā p.m.ē. un bija nozīmīgs politiskais un tirdzniecības centrs Pekčes valstī triju karaļvalstu periodā. Kvandžu atrodas viens no 2002. gada FIFA Pasaules kausa stadioniem.
Burtiskā tulkojumā "Kvandžu" nozīmē ‘gaismas province’.
Engures iela
Engures iela var būt:
Doktors Streindžs neprāta multivisumā
"Doktors Streindžs neprāta multivisumā" (en) ir 2022. gada ASV supervaroņu filma, kas balstīta uz Marvel Comics komiksiem par Doktoru Streindžu. Filmu veidojusi studija Marvel Studios un izplata kinokompānija Walt Disney Studios Motion Pictures. Šis ir turpinājums filmai "Doktors Streindžs" (2016) un 28. filma Marvel Cinematic Universe (MCU) filmu sērijā. Filmas režisors ir Sems Reimi, scenārija autors ir Maikls Voldrons, galveno lomu atveido Benedikts Kamberbačs, pārējās lomas atveido Elizabete Olsena, Čīvetels Edžiofors, Benedikts Vongs, Soutčī Gomesa, Maikls Stūlbargs un Reičela Makadamsa. Filmā Streindžs aizsargā Ameriku Čavesu (Gomesa), pusaudzi, kas spēj ceļot multivisumā, no Vandas Maksimovas (Olsena).
Bliss
Bliss ir nosaukums Windows XP darbvirsmas tapetei pēc noklusējuma. Oriģinālā fotogrāfija tikusi uzņemta Sonomas apgabalā, Kalifornijā, ASV. Attēlā ir redzama zaļi pauguri un zilas debesis ar gubu un spalvu mākoņiem.
Doktors Streindžs neprāta multivisumā
Filmas "Doktors Streindžs" režisoram un scenārija līdzautoram Skotam Deriksonam bija plāni par filmas turpinājumu uzreiz pēc filmas iznākšanas. Tiklīdz Benedikts Kamberbačs apstiprināja, ka atgriezīsies filmas turpinājumā, tā 2018. decembrī Deriksons parakstīja līgumu par atgriešanos režisora krēslā filmas turpinājumam. 2019. gada jūlijā paziņoja filmas nosaukumu un Elizabetes Olsenas piedalīšanos filmā. Tā paša gada oktobrī scenārija sarakstīšanai nolīga Džeidu Bārletu. Deriksons no režisora amata atkāpās 2020. gada janvārī, radošo domstarpību dēļ, un jau nākamajā mēnesī noslēdza sadarbības līgumus ar Maiklu Voldronu un Semu Reimi. Viņi filmai pievienoja šausmu žanra elementus, padarot Maksimovu par filmas antagonisti, turpinot viņas stāstu pēc seriāla WandaVision (2021) notikumiem. Filmēšana sākās 2020. gada novembrī Londonā, bet 2021. gada janvārī to apturēja sakarā ar COVID-19 pandēmijas ierobežojumiem. Filmēšana atsākās 2021. gada martā un ilga līdz aprīļa vidum Somersetā, Sarejā un Losandželosā.
Bliss
Bliss fotogrāfiju 1996. gada 24. jūnijā uzņēma bijušais National Geographic fotogrāfs Čārlzs O'Rīrs HighTurn uzņēmumam. 2001. gadā kopā ar Windows XP laišanu klajā Bliss attēls bija daļa no reklāmas kampaņas. 2006. gada novembrī tika uzņemta fotogrāfija After Microsoft, kurā redzams tas pats skats, kas Bliss fotogrāfijā.
Doktors Streindžs neprāta multivisumā
Filmas "Doktors Streindžs neprāta multivisumā" pirmizrāde notika Dolby teātrī Holivudā, bet ASV kinoteātros to sāka demonstrēt no 6. maija. Latvijā filmas pirmizrāde bija. Tās pasaules kases ienākumi ir vairāk nekā 955 miljoni ASV dolāru, padarot to par ceturto ienesīgāko 2022. gada filmu. Filma saņēmusi galvenokārt pozitīvas kritiķu atsauksmes, kas slavē Sema Reimi režiju, vizuālos efektus, muzikālo pavadījumu un aktierspēli.
Olaines novada vēsture
Olaines novada vēsture ir daļa no Latvijas vēstures, kas vēstī par notikumiem mūsdienu Olaines novada teritorijā.
Senākie arheoloģiskie atradumi ir no akmens laikmeta: Olaines purvā 1903. gadā tika atrasti ziemeļbriežu ragi, 1928. gadā tika atrasts krama gals, kas varētu liecināt par akments laikmeta apmetņu atrašanos Olaines purvos.
1604. gadā Olaines apkārtnē bijis Skadiņu pagasts (Schaddings Paggast), 1607. gadā te bija deviņas zemnieku sētas: Ālupi, Baudas, Ispašas, Ķīkuļi, Lībieši, Lubauši, Meļļi, Penīkas, Romi, Rutki, Skadiņi, Nāburdziņi, Vilītes un Vintapi. 1644. gadā Jumpravmuižas vaku grāmatā figurē apzīmējums Olaines zemnieki un Plakaņu zemnieki. 17. gadsimta pirmajā pusē dibināta Katlakalna-Olaines draudze un uzcelta pirmā koka baznīca. 1694. gadā atvērta pirmā draudzes skola
1751. gadā Rīgas guberņas Jumpravmuižas revīzijas protokolā minēta Olaines vaka ar 44 zemnieku sētām, Plakaņu vaka ar 15 zemnieku sētām, Pļavu mājas (Streu Gesinde) ar trīs mājām (Pulpes, Vellerāji un Putniņi) un Bērzenieki (Behrseneecken) ar 9 mājām. No 1749. līdz 1753. gadam pēc Rīgas mūrniekmeistara Joahima Heinriha Giterboka projekta uzcēla tagadējo mūra baznīca 1763. gadā Olainē uzcēla zirgu pasta staciju (tagadējās Pastnieku mājas) uz Jelgavas-Rīgas-Pēterburgas Lielā pasta ceļa.
1777. gadā Olaines muiža tika atdalīta no Jumpravmuižas kā patstāvīga Rīgas patrimoniālā apgabala Katlakalna draudzes novada rentes muiža. Uz Baudu saimnieku zemes uzcēla muižas ēkas (tagadējo Liepiņu māju teritorijā), iekārtoja arī Buļļu pusmuižu (tagad Buļļu mājas), Vidzemes guberņas pasta priekšnieka J. Bekera privātmuižu jeb Pastmeistarmuižu (tagad Baloži) un Grēna muižu (Gränhof). 1782. gadā ierīkoja muitas punktu un Kurzemes hercogistes robežas kordonu Šulca krogā pie Misas upes (tagadējo Kalnarozes māju vietā).
Dzērves purvs
Dzērves purvs var būt:
Olaines novada vēsture
1804. gadā nodibināta Olaines muižas zemnieku tiesa.1812. gada kara laikā pie Olaines muižas 1812. gada augustā notika kaujas starp Napoleona armijas Prūšu korpusu un krievu armiju. 1819. gadā pēc dzimtbūšanas atcelšanas dibināts Olaines muižas pagasts. 1836. gadā Olaines muižas pagastā dzīvoja 438 vīrieši un 453 sievietes, tajā atradās Olaines baznīca, divas skolas, četri krogi un divi šeņķi. 1868. gadā tika uzbūvēta Dzelzceļa līnija Rīga—Jelgava un Olaines stacijas ēka, 1871. gadā uzcelts Olaines pagastnams. 1909. gadā Rīgas apriņķī izveidots Olaines pagasts, kā sastāvā tika iekļauts Bieriņu pagasts. Pirmā pasaules kara laikā 1915. - 1917. gadā Olaines novads atradās frontes joslā, tika nopostītas visas saimniecības, pagastnams, baznīca un skola.
Kodiakas arhipelāgs
Kodiakas arhipelāgs (en) ir salu grupa Klusā okeāna Aļaskas līcī. Administratīvi pieder Amerikas Savienoto Valstu Aļaskas pavalstij, kur kopā ar nelielu Aļaskas pussalas piekrastes daļu veido Kodiakas salas boro. Lielākā apdzīvotā vieta ir Kodiakas pilsēta.
63. gads
63. gads bija parastais gads, kas pēc Jūlija kalendāra sākās sestdienā.
Mija Vašikovska
Mija Vašikovska (en, dzimusi ) ir Austrālijas aktrise.
Savu debiju piedzīvojusi austrāliešu drāmas seriālā All Saints (2004), bet viņas pirmā pilnmetrāžas filma bija Suburban Mayhem (2006). Viņa kļuva pazīstama, piedaloties HBO seriālā "Ārstēšana" (In Treatment). Nominēta Independent Spirit balvai par lomu filmā That Evening Sun (2009).
Pasaules slavu iemantojusi, attēlojot Alisi Tima Bērtona filmā "Alise Brīnumzemē" (2010), kā arī piedaloties filmā "Bērniem viss kārtībā" (2010). Piedalījusies arī Kerija Fukunagas filmā "Džeina Eira" (2011), Paka Čanvuka "Nekrietnās spēles" (2013), Sofijas Bartesas Madame Bovary (2014) un Giljermo del Toro "Purpura smaile" (2015). Vēlreiz attēlojusi Alises lomu filmā "Alise Aizspogulijā" (2016), kā arī piedalījusies vairākās neatkarīgajās filmās.
Mežarija (Liepnas pagasts)
Mežarija, izloksnē Mežareja, ir ciems Alūksnes novada Liepnas pagastā. Atrodas pagasta centrālajā daļā 2 km no pagasta centra Liepnas, 34 km no novada centra Alūksnes un 236 km no Rīgas.
Apdzīvotā vieta atrodas netālu no autoceļa P42, Slimnīcas strauta krastā.
Britu Indija
Britu Indija (en) jeb Britu Rādža (en) bija Lielbritānijas un Īrijas apvienotās karalistes kolonija Indijas subkontinentā laikā no 1858. līdz 1947. gadam. No 1876. gada tās oficiālais nosaukums bija Indijas Impērija (en). Tā ietvēra gan Indijas ģenerālgubernatoram un vicekaralim tieši pakļautās teritorijas, gan arī autonomās Indijas valdnieku valstis, kas formāli nebija Britu Impērijas sastāvā. Līdz 1937. gadam tās sastāvā ietilpa arī Birma, kas pēc tam bija atsevišķa britu kolonija. 1947. gadā britu Indijas Impēriju sadalīja divās domīnijās: Indijas Savienībā (Union of India) un Pakistānā.
Administratīvā struktūra
Britu Indijas Impērijā 1858.-1947. gadā ietilpa visa tagadējās Indijas teritorija (izņemot Goa un Pondičeri), Bangladeša, Pakistāna, Birma (1858—1937), Adena (1858—1937), īslaicīgi arī Singapūra un citas Šauruma apmetnes (1858—1867), Britu Somālija (1884—1898).
Atkarīgās teritorijas
No Britu Indijas atkarīgās teritorijas pārvaldīja vietējie valdnieki (maharādžas, rādžas, nabobi, nizams), kurus kontrolēja britu valdības iecelti rezidenti un aģentūras.
Engures iela (Rīga)
Engures iela ir iela Zemgales priekšpilsētas Atgāzenē, Rīgā. Kopējais ielas garums ir 160 metri. Sākas krustojumā ar Alsungas ielu un beidzas krustojumā ar Aizupes ielu. Iela visā garumā ir vienas jolsas platumā un klāta ar grants segumu, šeit ir tikai savrupmāju apbūve.
Iezīmēta 1902. gada Rīgas plānā ar Engures ielas nosaukumu. 1904. gada plānā iezīmēta ar Lindesciema ielas nosaukumu. Laika gaitā ielas garums ir mainījies.
Iela nosaukta Engures ciema vārdā.
Ielu savienojumi
Engures iela ir savienota ar šādām ielām:
Lapsu grīslis
Lapsu grīslis ir mainīga izskata grīšļu dzimtas suga. Savvaļā tā ir sastopama Eiropā, tostarp diezgan bieži visā Latvijas teritorijā.
Apraksts
Lapsu grīslis ir daudzgadīgs, 40-100 cm garš lakstaugs, kurš pieder vienādvārpu grīšļu grupai, jo tā vīrišķie ziedi atrodas vārpiņu augšdaļā.
Augs veido nelielu ceru. Stublājs ir asi trīsšķautņains, spārnains, raupjš un spēcīgs. Lapas ir pelēkzaļas, īsākas nekā stublājs, 0,5-1 cm platas un to gals ir smails. Pie stublāja pamata ir šķeldrainas lapu makstu paliekas. Ziedkopa ir blīva, 3-8 cm gara, diezgan masīva, vārpiņas strupas. Apakšējie ziedkopas zari mazliet atstāv. Seglapas ir ļoti īsas, plēkšņveidīgas. Augļa pūslītis ir zaļganbrūns, olveidīgs, 0,4-0,5 cm garš ar labi saskatāmu dzīslojumu. Segplēksne ir brūna, olveidīga, galā asi smaila, aptuveni pūslīša garumā. Zied maija beigās, jūnijā.
Anita Sproģe
Anita Sproģe ir latviešu aktrise, aktiermeistarības pasniedzēja Latvijas Kultūras akadēmijā un režisore.
1997. gadā absolvējusi Latvijas Kultūras akadēmijas teātra mākslas programmu. 2007. gadā pabeigusi teātra mākslas maģistrantūru.
Čiganova
Čiganova ir ciems Lazdulejas pagastā, Balvu novadā. Atrodas 239 km attālumā no Rīgas.
Anita Sproģe
2007. gadā sākusi pasniegt aktiermeistarības kursu Latvijas Kultūras akadēmijas studentiem, kuriem aktiermeistarība nav starp pamatizvēles kursiem, kā arī filmu mākslu studentiem. Tāpat pasniedz grima mākslas un aktiermeistarības kursus Rīgas Horeogrāfijas skolā.
Ir tēlojusi lomas vairāku režisoru izrādēs. Tāpat režisējusi izrādes Valmieras teātrī, Dailes teātrī, Liepājas teātrī un Latvijas Nacionālajā teātrī.
Suri
Suri var būt:
Unģenurga
Unģenurga (arī Mangas grāvis, Mangupe, Undina, Undiņa, Ungene, Unģene, Unģēne) ir Rīgas līcī ietekoša upe Limbažu novadā.
Tek rietumu virzienā. Ietek Rīgas līcī pie Lāņiem. Unģenurgu šķērso valsts autoceļš A1 (Rīga (Baltezers) — Igaunijas robeža (Ainaži)).
80. gads
80. gads bija garais gads, kas pēc Jūlija kalendāra sākās sestdienā.
Tizlenes
"Tizlenes" ir 2021. gada Latvijas pusaudžu kinokomēdija. Filmas režisore ir Marta Elīna Martinsone. Galvenās lomas atveido Asnāte Sofija Rožkalne, Ludmila Karpova, Katrīna Dambeniece, bet pārējās lomās filmējas Guna Zariņa, Daiga Kažociņa, Ģirts Krūmiņš, Imants Strads, Marija Linarte, Inga Siliņa, Mārtiņš Kalita, Jānis Krīvēns un Edgars Bāliņš. Filmas pirmizrāde notika. Filma saņēma Lielā Kristapa balvu kā labākā debijas filma.
Filma ir stāsts par trim 9. klases skolniecēm, kas nolemj likt punktu savai tizleņu dzīvei un kļūt par skolas populārākajām meitenēm.
Vienkristālshēma
Vienkristālshēma ir integrālā shēma, kas ietver visas datora vai citas elektroniskas sistēmas komponentes vienā mikroshēmā. Tipisks vienkristālshēmu pielietojums ir iegultajās sistēmās.
Struktūra
Tipiskas vienkristālshēmas sastāvdaļas ir:
Šīs komponentes ir savienotas caur kādu kopēju kopni, piemēram, AMBA ARM arhitektūras vienkristālshēmām. Datu apmaiņu starp ārējiem interfeisiem un atmiņu parasti veic atmiņas tiešpiekļuves kontrolieris, tādējādi atslogojot procesora kodolu un palielinot vienkristālshēmas datu caurlaides spēju.
Eocanthecona furcellata
Eocanthecona furcellata ir plēsīga vairogblakšu suga.
Apraksts
Pieauguša blakts ķermeņa garums ir 15—16 mm. Ķermeņa krāsa ir pelēcīgi dzeltena ar tumšiem bronzas krāsas punktiem.
Ekoloģija
Eocanthecona furcellata ir plēsīga vairogblakts, kas barojas ar zvīņspārņu kāpuriem. No sākuma nimfas jaunākās attīstības stadijās ir augēdāji, un barojas ar augu sulu. Turpmāk vecākās nimfas kļūst plēsīgas un meklē kukaiņu kāpurus. Nimfas un pieaugušas blaktis ķer kāpurus no aizmugures. Sastapt šo vairogblakti var uz dažādiem augiem.
Diāna Marcinkēviča
Karjeras laikā uzvarējusi 7 vienspēļu un 16 dubultspēļu ITF turnīros. Augstāko vietu WTA vienspēļu rangā sasniegusi 2014. gada 28. aprīlī (196. vieta), dubultspēļu rangā — 2014. gada maijā (146. vieta). Startējusi vairāku Grand Slam turnīru kvalifikācijā.
Daumants Gailis
Daumants Gailis (1927-1991) bija latviešu kordiriģents, Latvijas Valsts konservatorijas profesors. Vispārējo latviešu Dziesmu un Deju svētku virsdiriģents (1965-1990).
Dzīvesgājums
Dzimis. Mācījās Rāmuļu pamatskolā (1935-1939), Vaives pamatskolā (1939-1941), Cēsu 1.vidusskolā un vienlaicīgi Cēsu mūzikas skolā (1941-1946). Otrā pasaules kara laikā saslima ar tuberkulozi un ārstējās Cēsu sanatorijā (1946-1948).
1948. gada rudenī iestājās Latvijas Valsts konservatorijas kordiriģēšanas nodaļā. No 1951. gada strādāja kā kormeistars Valsts Akadēmiskajā korī (tagad - akadēmiskais koris “Latvija”) un Latvijas Zinātņu Akadēmijas korī (vēlāk "Gaismaspils"). Līdz 1969. gadam bija Valsts Akadēmiskā kora mākslinieciskais vadītājs un galvenais diriģents, no 1957. gada arī Latvijas Valsts Universitātes jauktā kora "Juventus" diriģents. Dēls Viesturs Gailis (1955) arī kļuva par kordiriģentu.
Vispārējo latviešu Dziesmu un Deju svētku virsdiriģents (1965-1990), Latvijas Skolu jaunatnes dziesmu un deju svētku un Baltijas valstu studentu dziesmu svētku "Gaudeamus" virsdiriģents. Latvijas konservatorijas kordiriģēšanas nodaļas profesors.
Aizņemtais kapitāls
Aizņemtais kapitāls ir uzņēmuma saimniecisko līdzekļu (aktīvu) finansēšanas avots, kas veidojas, piesaistot citu personu naudas līdzekļus aizņēmumu un dažādu saistību veidā, vai arī uzņēmums papildus nepieciešamo kapitālu iegūst, to aizņemoties, proti, papildu kapitālu var veidot uz aizņemtā kapitāla rēķina. Izvēloties aizņemto kapitālu uzņēmuma kopējā kapitāla palielināšanai un uzņēmējdarbības paplašināšanai, uzņēmums izvēlas palielināt savus finanšu riskus un atkarību no ārējiem kreditoriem, bet paralēli tam tas var paaugstināt pašu kapitāla rentabilitāti jeb ROE (en), kas uzņēmuma īpašniekiem varētu nozīmēt lielāku atdevi uz ieguldīto pašu kapitālu. Lai novērtētu aizņemtā kapitāla izmantošanas efektivitāti, izmanto tā saucamo finanšu sviras efektu. Par finanšu sviru sauc pašu un aizņemtā kapitāla attiecību kopējā uzņēmuma kapitālā. Palielinot aizņemtā kapitāla īpatsvaru kopējā kapitālā, var gan palielināt pašu kapitāla rentabilitāti, gan panākt arī pretēju efektu — palielinot aizņemto kapitālu, var samazināt ROE rādītāju gadījumos, ja uzņēmums nevar gūt pietiekami lielu peļņu, vai, ja uzņēmuma darbība kļūst nerentabla (ja uzņēmums sāk strādāt ar zaudējumiem).
Aizņemtais kapitāls ir uzņēmuma kopējā kapitāla sastāvdaļa, kas pieder citām juridiskām vai fiziskajām personām, kuras šo kapitālu uzņēmumam ir atļāvušas izmantot noteiktu laiku pret noteiktu atlīdzību kredīta procentu veidā. Aizņemtais kapitāls pēc savas būtības ir uzņēmuma parādi vai saistības, kas grāmatvedības bilancē tiek atspoguļotas pasīvu pusē. Aizņemtā kapitāla izmantošana paaugstina uzņēmuma finansiālā riska pakāpi, jo pastāv zināmi draudi, kas saimniecisku neveiksmju gadījumos uzņēmums par saviem parādiem nespētu norēķināties. Aizņemto kapitālu var klasificēt pēc veidiem, izmantošanas ilguma un citām pazīmēm.
M29 Weasel
M29 Weasel («zebiekste») ir ASV ražotāja Studebaker kāpurķēžu visurgājējs transportieris amfībija, kas paredzēts ekspluatācijai sniega, purvu, dubļu un citos sarežģītas caurgājamības apstākļos. Sākotnēji tika izstrādās speciālajām operācijām Norvēģijā, lai ieņemtu vācu smagā ūdens ražotnes.
Transportierim bija jāspēj pietiekoši ātri pārvietoties Norvēģijas sniegotajos apstākļos, jābūt transportējamam ar lidmašīnām un nometamam ar izpletni, kā arī jāspēj uzņemt pietiekoši daudz kravas kaujas vienības nodrošināšanai. Sākts ražot 1942. gadā kā M28 Cargo Carrier. Vēlāk uzlabots par modeli M29C, kam montētas platākas kāpurķēdes un speciāli rezervuāri, kas veicināja peldspēju. Modelis M29C Weasel kara laikā tika saražots ap 15 000 eksemplāros. Pēckara gados plaši izmantots Arktikas un Antarktikas izpētes ekspedīcijās.
Kalifornijas Universitāte (Sandjego)
Kalifornijas Universitāte Sandjego (en; UCSD) ir uz pētniecību orientēta publiska universitāte. Tā atrodas Sandjego, Kalifornijas štatā. Tiek uzskatīta par vienu no prestižākajām universitātēm visā pasaulē. Universitāte tika dibināta 1960. gadā Lahoijas priekšpilsētā.
Pasaules universitāšu akadēmiskajā reitingā ieņem 14. vietu (2016).
Gulbenes iela
Gulbenes iela var būt:
Dzērves purvs (dabas liegums)
Dzērves purvs ir dabas liegums Limbažu novada Alojas pagastā un Staiceles pagastā. Ietilpst Ziemeļvidzemes biosfēras rezervāta teritorijā. Liegums ir augstais purvs ar ciņu mazmeldra (Trichophorum cespitosum) audzēm, ko aptver purvains priežu mežs. Robežojas ar Īģes ieleju, kurā konstatēti smilšakmens atsegumi. Teritorijā sastopams mazais ērglis, rubenis, mežirbe, dzeltenais tārtiņš, purva tilbīte, urālpūce, zivju dzenītis, melnā dzilna un pelēkā dzilna.
Rīgas Debesbraukšanas latviešu pareizticīgo baznīca
Rīgas Debesbraukšanas latviešu pareizticīgo baznīca ir Latvijas pareizticīgo baznīcas dievnams Mēness ielā 2, Rīgas Vidzemes priekšpilsētā.
Vēsture
Līdz 1845. gadam Rīgā pareizticībā bija pārgājuši ap 120 latviešu, tādēļ no savam mājām Madlienā padzītais Rīgas brāļu draudzes sludinātājs Dāvids Balodis (1809—1864) vērsās pie Rīgas pareizticīgo bīskapa Filareta ar lūgumu nodot latviešu pareizticīgo draudzes rīcībā kādu baznīcu. Šo lūgumu izskatīja Krievijas pareizticīgo baznīcas Svētā sinode un nolēma atļaut dievkalpojumu noturēšanu latviešu valodā Rīgas Dievmātes patvēruma (Pokrova) kapsētas baznīcā. Pirmo dievkalpojumu latviešu valodā noturēja 1845. gada 29. aprīlī priestera Jēkaba Mihailova (Яков Михайлов) un diakona Pētera Popova (Петр Попов) vadībā. Jēkabs Mihailovs pirms tam bija vadījis pareizticīgo baznīcas grāmatu latviskošanu. 1858. gadā apvienoja Pokrova kapsētas baznīcas latviešu un krievu draudzes un dievkalpojumus sāka noturēt jauktā baznīcslāvu un latviešu valodā. Apvienotās draudzes locekļu skaits sasniedza 1200 cilvēku.
1867. gadā Pokrova kapos uzbūvēja otru kapsētas baznīcu — Debesbraukšanas pareizticīgo baznīcu. Kad 1875. gada 18. decembrī nodega vecā Pokrova kapsētas baznīca, tās vietā līdz 1879. gadam uzcēla jaunu baznīcu, uz kuru pārgāja krievu draudze, bet Debesbraukšanas baznīcā palika vienīgi latviešu draudze. Tajā par draudzes priesteri apstiprināja Andreju Kangeru, kas kalpoja šajā amatā līdz 1909. gadam. 1892. gadā arhitekts Konstantīns Pēkšēns pēc draudzes vēlēšanās izstrādāja baznīcas pārbūves projektu, tomēr konsistorija Pēkšēna projektu neapstiprināja un pārbūve tika veikta pēc eparhijas arhitekta V. Lunska plāna. 1902. gadā iesvētīja mazo altāri, bet 1903. gadā galveno altāri. Pēc A. Kangera nāves 1909. gadā Rīgas Debesbraukšanas latviešu pareizticīgo baznīcā kā priesteri kalpoja Jānis Bormanis, Jānis Jansons, Pēteris Balodis, Kirils Blodons, Aleksandrs Lismanis, Pēteris Bērziņš.
Pēc Otrā pasaules kara, pateicoties regulārajiem dievkalpojumiem, padomju varas iestādes baznīcu neslēdza. Līdz 1995. gadam kā draudzes priesteris kalpoja Vladimirs Merkuļjevs (Владимир Меркульев), pēc tam Nils Druvaskalns.
Tims Kloze
Šveices futbola izlases sastāvā debitēja pret Lihtenšteinu. Piedalījies 2012. gada vasaras olimpiskajās spēlēs.
Sasniegumi
VfL Wolfsburg
Norwich City
Vedamurga
Vedamurga ir Svētupe labā krasta pieteka Limbažu novadā.
Tek rietumu virzienā. Ietek Svētupē lejpus Kuiķules. Vedamurgu nešķērso valsts autoceļi, tās krastos nav lielu apdzīvoto vietu.
Činkuri (Isnaudas pagasts)
Činkuri ir ciems Isnaudas pagastā, Ludzas novadā. Atrodas 281 km attālumā no Rīgas.
Artūrs Kodoliņš
Artūrs Kodoliņš (dzimis ) ir latviešu tautsaimnieks, ekonomikas zinātņu doktors (dr oec.), pilsētplānotājs un sabiedriskais darbinieks, bijušais Latvijas Augstākās Padomes deputāts.
Dzīvesgājums
Dzimis Tukuma apriņķa Engures pagastā Hansa Kodoliņa ģimenē. 1972. gadā viņš absolvēja Latvijas Valsts Universitātes Ģeogrāfijas un Zemes zinātņu fakultāti. Strādāja LZA Ekonomikas institūtā par vecāko zinātnisko līdzstrādnieku, bija PSKP biedrs. 1987. gadā viņš aicināja kritiski pārskatīt Rīgas metro celtniecības projektu.
1990. gada 18. martā A. Kodoliņu ievēlēja par Latvijas Augstākās Padomes deputātu no 167. Babītes vēlēšanu apgabala, 1990. gada 4. maijā viņš nobalsoja par Latvijas Republikas neatkarības atjaunošanu. Strādāja pie uzņēmējdarbību regulējošo likumu sagatavošanas, 1992. gadā kļuva par Finanšu ministra Elmāra Siliņa vietnieku.
Apbalvojumi
2000. gadā A. Kodoliņu apbalvoja ar trešās šķiras Triju Zvaigžņu ordeni, apbalvots arī ar 1991. gada barikāžu dalībnieka piemiņas zīmi.
Krkonoše
Krkonoše (cs) jeb Karkonoše (pl) ir Sudetu kalnu augstākā daļa Čehijas ziemeļos un Polijas dienvidrietumos. Kalnu augstākā virsotne ir 1603 metrus augstā Sņežka, kas atrodas uz Polijas—Čehijas robežas, un ir arī augstākā virsotne Čehijā.
Kalnu Čehijas pusē izveidots Krkonošes nacionālais parks, bet Polijas pusē — Karkonošes nacionālais parks. Kopā tie veido starptautisku biosfēras rezervātu. Kalni ir populārs tūrisma objekts gan ziemas, gan vasaras sezonā. Kalnos atrodas Elbas upes iztece.
Kijivas spoks
Kijivas spoks (uk) ir urbānā leģenda par Ukrainas asu, kurš ar iznīcinātāju MiG-29 iebrukuma pirmajās 30 stundās februārī notriecis sešas Krievijas lidmašīnas. "Kijivas spoka" tēls tika plaši izplatīts Ukrainas plašsaziņas līdzekļos 2022. gada februāra beigās.
Ukrainas gaisa spēku vadība 2022. gada 30. aprīlī noliedza baumas, ka "Kijivas spoks" ir 13. martā bojā gājušais pilots Stepans Tarabalka, paziņojot, ka tā ir ukraiņu radīta supervaroņa leģenda. Domājams, ka tas ir Gaisa spēku taktiskās aviācijas 40. brigādes, kas aizsargā galvaspilsētas debesis, pilotus apvienojošs tēls.
Kijivas spoka tēls tika atzīts par vienu no faktoriem, kas Krievijas iebrukuma Ukrainā laikā stiprināja ukraiņu morāli.
Vilkpedes seņūnija
Vilkpedes seņūnija (lt) ir Viļņas seņūnija. Tā atrodas uz rietumiem no pilsētas centra. Seņūnijas platība ir 10,8 km², saskaņā ar 2011. gada datiem tajā dzīvoja 21 346 iedzīvotāji.
Vēsturiski Vilkpede bijusi rūpniecisks pilsētas rajons. Tajā atrodas termoelektrostacija, kā arī dažādas noliktavas, vairumtirdzniecības bāzes, biznesa parki un ražotnes. Vilkpedē atrodas arī 1911. gadā uzcelta un 2004. gada decembrī pēc rekonstrukcijas atvērta slimnīca.
Gulbenes iela (Rīga)
Gulbenes iela ir iela Zemgales priekšpilsētas Bieriņos, Rīgā. Kopējais ielas garums ir 162 metri. Sākas krustojumā ar Ojāra Vācieša ielu un beidzas krustojumā ar Zvārdes ielu.
jaunierīkotajai ielai piešķirts Engures ielas nosaukums, taču, tā kā Rīgā jau pastāvēja iela ar šādu nosaukumu, nākamajā valdes sēdē,, šī kļūda tika labota. Iela nosaukta toreizējās Gulbenes muižas (Vaiņodes pagastā) vārdā.
Gulbenes ielā 4 20. gadsimta 30. gados dzīvojis T. Kaufmanis.
Imants Cepītis
Imants Cepītis (1933—1993) bija latviešu kordiriģents, Latvijas Valsts konservatorijas docents. Vispārējo latviešu Dziesmu un Deju svētku virsdiriģents.
Dzīvesgājums
Dzimis 1933. gada 9. janvārī Gulbenē. Mācījās Gulbenes vidusskolā un vēlāk Cēsu mūzikas vidusskolā. Iestājās PSKP (1954), 1959. gadā beidza Latvijas Valsts Konservatorijas Jāņa Ozoliņa kordiriģentu klasi, kopā ar Ausmu Derkēvicu bija sieviešu kora "Dzintars" diriģents.
No 1969. gada bija Valsts Akadēmiskā kora (tagad - akadēmiskā kora “Latvija”) mākslinieciskais vadītājs un galvenais diriģents. I. Cepīša vadībā koris ar lieliem panākumiem uzstājās dažāda līmeņa koru skatēs un konkursos dažādās pasaules valstīs. Vispārējo latviešu Dziesmu un Deju svētku virsdiriģents.
Noslepkavots 1993. gada 16. jūlijā Rīgā, apglabāts 1. Meža kapos.
Egons Slēde
Egons Slēde (dzimis Rīgā, miris  Rīgā) bija Latvijas padomju valsts darbinieks, transporta un ceļu būves darbinieks.
1954. gadā absolvējis Harkivas Automobiļu un ceļu institūtu Ukrainas PSR. Laikā no 1956. līdz 1962. gadam viņš vadīja Rīgas Tramvaju un trolejbusu tresta Ceļu dienestu, kā arī bijis tresta pārvaldnieka vietnieks un pārvaldnieks. Pēc tam līdz 1967. gadam Slēde pildīja Rīgas pilsētas izpildkomitejas priekšsēdētāja vietnieka amata pienākumus, laikā no 1967. līdz 1969. gadam bija priekšsēdētājs.
1969. gadā kļuva par Latvijas PSR autotransporta un šoseju ministru, amatu saglabājis līdz 1986. gadam. No 1967. līdz 1990. gadam bijis Latvijas PSR Augstākās Padomes deputāts.
1980. gadā saņēmis Latvijas PSR Valsts prēmiju.
Ārons Teilors-Džonsons
Ārons Perijs Teilors-Džonsons (en, dzimis ) ir angļu aktieris.
Teilors-Džonsons ir vislabāk pazīstams, atveidojot galveno lomu filmā "Kick-Ass: Jaunie supervaroņi" (2010) un tā 2013. gada turpinājumā, kā arī piedaloties Marvel Cinematic Universe filmās "Kapteinis Amerika: Ziemas kareivis" (2014) un "Atriebēji: Ultrona laikmets" (2015).
Piedalījies arī tādās filmās kā "Šanhajas bruņinieki" (2003), "Iluzionists" (The Illusionist, 2006), The Thief Lord (2006), "Anguss, stringi un ciešais skūpsts" (Angus, Thongs and Perfect Snogging, 2008), "Puisis no nekurienes. Būt Džonam Lenonam" (Nowhere Boy, 2009), "Mežoņi" (Savages, 2012), "Anna Kareņina" (2012), "Godzilla" (2014), Tenet (2020) un "Ložu ekspresis" (2022).
Par lomu psiholoģiskajā trillerī "Nakts dzīvnieki" (2016) saņēmis Zelta globusa balvu kategorijā "Labākais otrā plāna aktieris" un nominēts BAFTA kino balvai.
Genādijs Zemels
Genādijs Zemels ir kazahu un latviešu režisors un scenārists.
Piedzimis Karaghandi nometnē, uz kurieni tika izsūtīti viņa vecāki. Pēc tam ģimene atrgriezusies Latvijā.
Absolvējis Latvijas Valsts universitātes filoloģijas fakultāti, Krievu Valsts Skatuves mākslas institūtu, kā arī Augstākos režijas kursus.
Ir strādājis gan privātās studijās, gan TV. Tāpat sarakstījis vairākus rakstus Latvijas un Kazahstānas avīzēm. 1999. gadā kļuvis par Latvijas Kinematogrāfu padomes locekli.
Strādājis pie vairākām latviešu un ārzemju filmām, tai skaitā "Vajadzīga soliste" un "Latvieši?!".
Petrenko
Petrenko (uk, no personvārda Petro (Петро́)) ir ukraiņu cilmes uzvārds. Cilvēki ar šo uzvārdu:
Žoržs de la Nezjērs
Žoržs de la Nezjērs (fr) bija franču vieglatlēts. Startējis 1896. gada vasaras olimpiskajās spēlēs.
Dzīvesgājums
Nezjērs ir dzimis 1878. gadā Francijas galvaspilsētā Parīzē. Viņam bija divi vecāki brāļi Jozefs de la Nezjērs (gleznotājs) un Raimonds de la Nezjērs (ilustrators). Viņš mācījās internātskolā, kur viņam bija izcili panākumi vieglatlētikā un kļuva par Parīzes skolu krosa čempionu.
19. gadsimta beigās Nezjēram bija liela interese par automašīnām. 1899. gadā viņš tika iesaukts valsts dienestā un viņam bija jāpalīdz būvēt automašīnas, kas varētu pārvadāt Maksima tipa ložmetējus.
Sākoties Pirmajam pasaules karam, viņš tika iesaukts karadienestā. Viņš kā kaprālis dienēja 84. divīzijā. 1914. gada 9. oktobrī desmit jūdžu attālumā no Arrasas Nezjērs gāja bojā ložmetēja ugunī.
1896. gada vasaras olimpiskās spēles
1896. gada vasaras olimpiskajās spēlēs Atēnās Žoržs de la Nezjērs startēja vieglatlētikas skriešanas disciplīnā — 800 metri. Viņš startēja otrajā priekšskrējienā kopā vēl ar četriem citiem skrējējiem. Viņa iegūtais rezultāts precīzi nav zināms. Taču ir zināms, ka viņš ir bijis lēnāks par 2 minūtēm un 17 sekundēm. Viņš varētu būt ieņēmis 3. līdz 5. vietu šajā priekšskrējienā. Nezjērs fināla skrējienam nekvalificējās.
Bunduli
Bunduli ir ciems Sakstagala pagastā, Rēzeknes novadā. Atrodas 231 km attālumā no Rīgas.
Elektrontieksme
Elektrontieksme ir enerģija, kas izdalās, brīvam atomam vai molekulai pievienojot elektronu un kļūstot par negatīvi lādētu jonu. Divu vai vairāku elektronu pievienošana norisinās nevis ar enerģijas izdalīšanos, bet gan ar tās uzņemšanu.
Principiālais vienādojums
,
Dažādu elementu elektrontieksme
Jo lielāka ir ķīmiskā elementa elektrontieksme, jo vairāk izpaužas tā nemetāliskās īpašības (spēja pievienot elektronus).
Tā kā metāliskie elementi nepievieno elektronus, elektrontieksme ir tieši nemetālisko elementu aktivitātes mērs.
Vērtības noteikšana un pielietojums
Elementam elektontieksmi noteikt eksperimentāli iespējams retos gadījumos (atšķirībā no jonizācijas enerģijas), to aprēķina teorētiski un tās skaitliskā vērtība bieži ir aptuvena.
Elementu elektrontieksmes izmanto elementu elektronegativitāšu noteikšanai.
Radžīvs Suri
Radžīvs Suri (Rajeev Suri, hi; dzimis ) ir Indijā dzimis inženieris un uzņēmējs. Kopš 2021. gada viņš ir Inmarsat izpilddirektors. No 2014. līdz 2020. gadam Suri bija Somijas uzņēmuma Nokia izpilddirektors.
Radžīvs Suri piedzima 1967. gadā Ņūdeli. Viņa tēvs Jašpals (Yashpal) bija dzimis Pendžabā, bet 1958. gadā vecāki pārcēlās no Indijas uz Kuveitu, kur tēvs nodarbojās ar automašīnu importa biznesu. Līdz 1985. gadam arī Radžīvs dzīvoja Kuveitā.
Manipalas tehnoloģiju institūtā Suri ieguva bakalaura grādu elektronikā un sakaru inženierijā. 1989. gadā Radžīvs Suri sāka strādāt uzņēmumā Calcom Electronics. Vēlāk strādāja ICL Indijā, kā arī Churchgate Group Nigērijā.
1995. gadā Suri sāka darbu Nokia. Līdz 2007. gada martam viņš strādāja Nokia un Siemens kopuzņēmuma Nokia Siemens Networks dažādos biznesa attīstības, mārketinga, pārdošanas, stratēģijas amatos Indijā, Somijā, Apvienotajā Karalistē un Singapūrā. Viņš palīdzēja palielināt Nokia Siemens Networks ieņēmumu daļu no trešdaļas līdz pusei, salīdzinot ar visu uzņēmumu. Suri pārliecināja uzņēmumu izveidot jaunu pakalpojumu centru Indijā. No 2007. gada aprīļa viņš vadīja Āzijas un Klusā okeāna operācijas. 2007. gada novembrī viņu iecēla par pakalpojumu daļas vadītāju.
2009. gada novembrī Radžīvs Suri Nokia Siemens Networks (NSN) izpilddirektora amatā nomainīja Saimonu Beresfordu-Vailiju. Suri vadības laikā NSN tika restrukturizēts, atlaižot aptuveni 17 000 darbinieku un turpmāk koncentrējoties uz strauji augošo mobilo platjoslas tīklu iekārtām. 2013. gadā Nokia kļūstot par Nokia Siemens Networks vienīgo īpašnieku.
2014. gadā Nokia pārdeva mobilo ierīču biznesu Microsoft, tādējādi NSN kļuva par galveno Nokia biznesa vienību. 2014. gada 29. aprīlī Radžīvs Suri tika apstiprināts par Nokia izpilddirektoru Risto Sīlasmā vietā, kurš šajā amatā bija uz laiku. 2020. gada 2. martā Nokia paziņoja, ka Suri atkāpsies no Nokia izpilddirektora amata, 1. septembrī viņu aizstās Fortum izpilddirektors Peka Lundmarks. 2020. gada 24. jūnijā tika ziņots, ka Lundmarks pārņems grožus mēnesi agrāk par plānoto datumu, 1. augustā.
Ādams Reideborns
Ādams Reideborns (sv, dzimis ) ir Zviedrijas hokejists, spēlē vārtsarga pozīcijā. Pašlaik (2023) Reideborns pārstāv KHL klubu Maskavas CSKA.
Iepriekš Reideborns ir spēlējis Zviedrijas komandās Djurgårdens IF un Modo Hockey. 2018—19. gada sezonā saņēmis Honkena balvu, kā Zviedrijas hokeja līgas sezonas labākais vārtsargs.
2019. gada 24. maijā Reideborns pēc veiksmīgas sezonas pameta SHL, noslēdzot pirmo līgumu ārzemēs, vienojoties par viena gada līgumu ar KHL Krievijas vienību Kazaņas Ak Bars.
Pēc divām sezonām Kazaņas Ak Bars sastāvā Reideborns pameta klubu kā brīvais aģents un 2021. gada 1. jūnijā parakstīja divu gadu līgumu ar Maskavas CSKA. Reideborns 2022. un 2023. gadā ar Maskavas CSKA izcīnīja Gagarina kausu.
Inčukalna izcilnis
Inčukalna izcilnis ir tektoniska struktūra Baltijas sineklīzē. Tas ir labi izteikts Kaledonijas un Hercīnā kompleksa nogulumos austrumu-rietumu virzienā orientēts, 80 km garš un 10-12 km plats pamatklintāja izcilnis, kas atrodas tieši blakus Olaines-Inčukalna lūzumam. Izciļņa velves daļā pamatklintāja virsma atrodas 650-750 metrus z.j.l. Tajā ir vairāki lokāli pacēlumi. Lielākais no tiem ir Inčukalna lokālais pacēlums ar amplitūdu ap 80 metriem un platību ap 30 km². Kaledonijas kompleksā Inčukalna izcilnim atbilst Inčukalna valnis. Ordovika virsma atrodas 400-550 metrus z.j.l. Arī valnī ir vairākas lokālas struktūras, kas skaidri iezīmējas hercīnā kompleksa Pērnavas svītas virsmā, kas atrodas 300 metrus z.j.l. Kembrija smilšakmeņos Inčukalna izciļņa teritorijā ir ierīkota Inčukalna gāzes krātuve.
Zigfrīds Solmanis
Zigfrīds Solmanis, pilnajā vārdā Zigfrīds Aleksandrs Otto Solmanis (dzimis Rīgā, miris  Jūrmalā) bija Latvijas šaha meistars, 1947. gada Latvijas šaha čempionāta uzvarētājs.
Jaunība
Piedzimis grāmatveža ģimenē. Pēc skolas beigšanas iestājies Latvijas Universitātes dienas nodaļā, kur mācījies ar pārtraukumiem līdz 1941. gadam, kad pārgājis uz neklātieni. 1940. gadā ievēlēts par studentu padomes locekli. Darba gaitas sācis kā atslēdznieks dzelzceļu darbnīcā, kur strādājis paralēli ar mācībām. No 1935. gada līdz 1937. gadam dienējis 6. Rīgas kājinieku pulkā. 1940. - 1941. gadā bijis Latvijas PSR Fiziskās kultūras un sporta komitejas instruktors. Otrā Pasaules kara beigās iesaukts Sarkanās armijas rindās.
Šahista karjera
Šahu sācis spēlēt 6 gadu vecumā. Jau no agras jaunības piedalījies dažādos turnīros un citos ar šahu saistītos pasākumos. Izcēlies ar savu agresīvo un azartisko spēles stilu. 1938. gadā ar šaha simultānspēles seansiem apbraukājis 25 Latvijas pilsētas, gūstot atzīstamu rezultātu - aptuveni 74 procentus iespējamo punktu. Bijis pazīstams arī lielisks šaha ātrspēles pratējs, jo uzvarējis vairāk nekā 70 ātrspēles turnīros. 1939. gadā ieguvis tiesības spēlēt Ķemeru starptautiskajā turnīrā, kur spēcīgā konkurencē gan neizdevās sasniegt labu rezultātu. Pēc Otrā pasaules kara aktīvi iesaistījies Latvijas šaha dzīves atjaunošanā. Bijis trīskārtējs Jūrmalas čempions šahā, 1948. gadā pārstāvējis Latvijas komandu PSRS komandu čempionāta pusfinālā pie 1. galdiņa. Līdz 1964. gadam gandrīz katru gadu piedalījies Latvijas šaha čempionāta finālos, tādējādi apliecinot savu sportisko ilggadību.
Grīšļi
Latvijā ir sastopamas vairāk nekā 70 grīšļu sugu :
Jānis Juhņēvičs
Jānis Juhņēvičs (dzimis ) ir latviešu producents, kā arī montāžas un skaņu režisors.
Absolvējis Rīgas Politehniskā institūta Radiotehnikas un sakaru fakultāti. Pēc tam sāka strādāt Radio un TV centrā par inženieri. 1998. gadā kļuva par videotehnikas nodaļas vadītāju Rīgas Videocentrā. 1990. gadā ieguvis videomontāžista un skaņu operatora sertifikātu Parīzē. 1991. gadā dibinājis studiju "Deviņi".
Ir bijis montāžas režisors visām Ināras Kolmanes filmām, kā arī divām Andra Slapiņa filmām un Jura Podnieka filmai "Post Scriptum". Strādājis arī kā producents pie vairākām filmām, tai skaitā "Bille", "Ručs un Norie", "Dubultā dzīve, sekss un PSRS", "Mans vīrs Andrejs Saharovs" un "Mona.
Plimuta (Montserrata)
Plimuta (en) ir pamesta pilsēta Apvienotās Karalistes aizjūras teritorijā Montserratā, tās bijusī galvaspilsēta. Izvietojusies salas dienvidrietumu daļā Karību jūras krastā, netālu no Sufriēra vulkāna. Kopš 1997. gada Montserratas pagaidu galvaspilsēta ir Breidisa salas ziemeļrietumos.
1997. gadā, notiekot Sufriēra vulkāna izvirdumam austrumos no Plimutas, galvaspilsēta tika pilnībā nopostīta. Pēc 1995. gada datiem pilsētā dzīvoja ap 4000 iedzīvotājiem, kuri pirms vulkāna izvirduma tika evakuēti uz citām salas pilsētām. Mūsdienās pilsēta netiek apdzīvota un tā atrodas zem vairāku metru dziļiem vulkāniskiem pelniem un sakaltušas lavas slāņiem.
Tā ir vienīgā valsts pasaulē, kuras likumiskā galvaspilsēta ir pamesta.
Laima Andersone-Silāre
Laima Andersone-Silāre (dzimusi Rīgā) ir latviešu operdziedātāja, mecosoprāns.
1960. gadā absolvējusi Latvijas Konservatorijas Edmunda Miķelsona dziedāšanas klasi. 1960. gadā kļuvusi par Latvijas Nacionālās operas solisti, operā dziedāja līdz 1985. gadam. Tāpat laikā no 1960. līdz 1990. gadam bijusi docētāja Jāzepa Vītola Latvijas Mūzikas akadēmijā.
1965. gadā kļuvusi par Latvijas Teātra darbinieku sabiedrības biedri, kā arī saņēmusi Latvijas PSR Nopelniem bagātās skatuves mākslinieces goda nosaukumu. 1976. gadā kļuvusi par Latvijas PSR Tautas skatuves mākslinieci. 2013. gadā Andersone-Silāre saņēma Lielo mūzikas balvu par mūža ieguldījumu. Viņas māsa Vilma Melbārde bija aktrise.
Srebrenicas slaktiņš
Srebrenicas slaktiņš, kas tiek saukts arī par Srebrenicas genocīdu   (bs), bija vairāk nekā 8000 bosniešu musulmaņu vīriešu un zēnu nogalināšana 1995. gada jūlijā Srebrenicas pilsētā un tās apkārtnē Bosnijas kara laikā. Cilvēkus nogalināja Serbu Republikas armija, kas darbojās ģenerāļa Ratko Mladiča vadībā. ANO ģenerālsekretārs Kofi Annans to nosauca par smagāko noziegumu Eiropā kopš Otrā pasaules kara beigām. Slaktiņā piedalījās arī Serbijas paramilitārā vienība "Skorpioni", kā arī daži simti brīvprātīgo no Ukrainas un Krievijas.
Kapitāla pieauguma nodoklis Latvijā
Kapitāla pieauguma nodoklis jeb Ienākuma nodoklis no kapitāla pieauguma ir nodoklis, kuru maksā fiziskas personas un to Latvijā reglamentē likums “Par iedzīvotāju ienākuma nodokli” 11.9 pants.
Srebrenicas slaktiņš
1993. gada aprīlī ANO paziņoja, ka Srebrenica ir droša vieta, kur nenotiek karadarbība. Tomēr 1995. gada jūlijā ANO Aizsardzības spēki, kas sastāvēja no 400 vīru liela nīderlandiešu miera uzturētāju kontingenta, neaizkavēja Serbu Republikas armijai ieņemt pilsētu un uzsākt slaktiņu.
Kapitāla pieauguma nodoklis Latvijā
Ienākuma no kapitāla noteikšana
Kapitāla pieaugumu nosaka, no kapitāla aktīva atsavināšanas cenas atņemot iegādes vērtību un kapitāla aktīvā veikto ieguldījumu vērtību kapitāla aktīva turēšanas laikā. Kapitāla pieaugumu no virtuālās valūtas nosaka, no kapitāla aktīva atsavināšanas cenas atņemot sākotnējo iegādes vērtību. Kapitāla aktīvi ir : Iedzīvotāju ienākuma nodokļa likme ienākumam no kapitāla pieauguma ir 20 %. Par iedzīvotāju ienākuma nodokļa no ienākumiem no kapitāla pieauguma aprēķināšanu un maksāšanu valstij ir atbildīgs ienākuma saņēmējs.
Srebrenicas slaktiņš
Papildu nogalinātajiem 8000 cilvēku, no šī rajona tika padzīti vairāk nekā 20 tūkstoši cilvēku. Starptautiskais Kara noziegumu tribunāls ir noteicis, ka šī masu slepkavība uzskatāma par genocīdu. Par galvenajiem vainīgajiem tika atzīti Bosnijas serbu armijas vadošie virsnieki. Daļu vainas uzņēmās arī ANO un tās rietumu atbalstītāji par nespēju aizsargāt Srebrenicā dzīvojošos. Lai arī Serbija juridiski nebija iesaistīta slaktiņā, 2010. gadā Serbijas parlaments pieņēma rezolūciju, kurā atvainojās par tās nespēju novērst masu slepkavību. Par slaktiņu atvainojās arī Serbijas prezidents Tomislavs Nikoličs, tomēr viņš nelietoja genocīda apzīmējumu.
Kīvesta
Kīvesta (en) ir pilsēta ASV, Floridas štatā. 2010. gadā pilsētā dzīvoja 24 649 iedzīvotāji. Pilsēta atrodas Floridas šaurumā uz četrām dažādām salām. Kīvesta ir vistālāk uz dienvidiem esošā pilsēta ASV. Kīvestā ir lidosta un tā ir nozīmīga ostas pilsēta.
Nepietiekams uzturs
Nepietiekams uzturs, arī nesabalansēts uzturs vai nepareizs uzturs, svešvārdā malnutrīcija, ir vispārīgs termins, kas apraksta virkni nosacījumu, kurus izraisa nepietiekams vai neatbilstošs uzturs, nesabalansēta diēta vai badošanās. Nepietiekama uztura gadījumā organisms neuzņem nepieciešamo minerālu un vitamīnu daudzumu, kas vajadzīgi, lai organisms varētu optimāli darboties. Nepietiekama uztura gadījumā pastāv paaugstināts risks saslimt ar slimībām, it īpaši ar tām, kas saistītas ar uzturu. Uzturs, kas neatbilst organisma prasībām, pazemina spēju pretoties slimībām, kā arī rada lielāku komplikāciju risku. Šī problēma parasti ir situācijās, kad ir apēsts maz vai netiek laikā uzņemta pārtika. Nepareizs uzturs ir arī pārmērīga pārtikas uzņemšana (ēšana).